Jānis Ādams Voldemārs Prūsis

Jānis Ādams Voldemārs Prūsis (1875—1935) bija latviešu izcelsmes kara ārsts. Pirmā pasaules kara un Krievijas pilsoņu kara dalībnieks, Helsinku kara hospitāļa galvenais ārsts.

 Dzīvesgājums 
Dzimis 1875. gadā Vitebskā Ādolfa Prūša un Annas Priedes ģimenē. Tēvs bija mazlietuviešu izcelsmes dzelzceļnieks. Māte bija latviete no Rīgas, bocmaņa Kārļa Eduarda Priedes meita. Vecāki viņam deva trīs vārdus — Jānis Ādams Voldemārs, taču ģimenē viņu sauca vienkārši par Voldemāru, un krievu dokumentos viņa vārds bija Vladimirs.

Voldemāra jaunākais brālis Teodors Prūsis bija latviešu strēlnieks. NKVD "Latviešu operācijas" laikā viņu apsūdzēja "kontrrevolucionāras latviešu nacionālistiskas spiegu grupas" organizēšanā un nošāva Butovas poligonā.

Voldemārs Prūsis studēja medicīnu Sanktpēterburgas Militārās Medicīnas akadēmijā un Berlinā. No 1899. līdz 1904. gadam bija kara ārsts Plockā, Vitebskā un Barisavā. Krievijas—Japānas kara laikā dienējis Portarturā.

1905. gada maijā apprecējās ar Šarloti Moru, pedagoga Jēkaba ​​Mora meitu. Mora māte bija latviete no Voleriem, sieva igauniete, bet ģimenē viņi runāja vāciski. Voldemāra un Šarlotes Prūšu laulībā piedzima trīs bērni — Voldemārs, Nikolajs un Helēna. Voldemārs bija vēsturnieks un Atirau universitātes vēstures nodaļas dibinātājs, žurnālistes Irinas Prūses tēvs. Nikolajs bija skolotājs, viņu apsūdzēja "anarhiskā kontrrevolucionārā darbībā" un nošāva Vorkutā. Helēna bija medmāsa, nomira 1993. gadā Sanktpēterburgā.

1912. gadā Prūsis uzrakstīja grāmatu ar nosaukumu "Sanitārais dienests kaujas laukā". 1913. gadā iecelts par 1. Somijas strēlnieku pulka vecāko ārstu. Pirmā pasaules kara laikā dienējis Daugavpilī un Viborgā. 1917. gadā iecelts par Helsinku kara hospitāļa galvenais ārstu. No 1919. līdz 1920. gadam dienējis Baltās armijas Murmanskas rajonā.

1920. gadā emigrējis uz Igauniju, bet 1923. gadā atgriezies PSRS un dzīvojis Sanktpēterburgā līdz savai nāvei 1935. gadā. Apglabāts Smoļenskas luterāņu kapos.

 Atsauces 

Kategorija:1875. gadā dzimušie
Kategorija:1935. gadā mirušie
Kategorija:Latvijas ārsti
Kategorija:Krievijas latvieši